ΥΠΟΜΝΗΜΑ   27 Ιουλ 2025
ΣΧΟΛΙΑΣΜΟΣ ΚΑΙ ΠΡΟΤΑΣΕΙΣ

ΤΗΣ  ΕΝΩΣΗΣ ΑΠΟΣΤΡΑΤΩΝ ΑΞΙΩΜΑΤΙΚΩΝ ΑΕΡΟΠΟΡΙΑΣ 
ΤΟΥ ΣΥΝΔΕΣΜΟΥ ΑΠΟΦΟΙΤΩΝ ΣΧΟΛΗΣ ΙΚΑΡΩΝ
ΤΟΥ ΕΠΙΣΤΗΜΟΝΙΚΟΎ ΣΥΛΛΟΓΟΥ ΜΗΧΑΝΙΚΩΝ ΑΕΡΟΠΟΡΙΑΣ ,
ΤΟΥ ΣΥΛΛΟΓΟΥ ΑΠΟΦΟΙΤΩΝ ΣΤΥΑ
ΤΟΥ ΣΥΛΛΟΓΟΥ ΑΠΟΦΟΙΤΩΝ  ΣΑΣΥΔΑ
ΤΟΥ ΣΥΛΛΟΓΟΥ ΑΠΟΦΟΙΤΩΝ ΣΑΙΡ   

ΠΡΟΣ ΤΗ ΔΙΑΡΚΗ ΕΠΙΤΡΟΠΗ ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΩΝ ΥΠΟΘΕΣΕΩΝ

Για το  το σχέδιο νόμου του Υπουργείου Εθνικής Άμυνας με τίτλο: «Αξιοποίηση ακίνητης περιουσίας Ενόπλων Δυνάμεων – Σύσταση Ταμείου Ακινήτων Εθνικής Άμυνας και Φορέα Αξιοποίησης Ακινήτων Ενόπλων Δυνάμεων – Σχέδιο δράσεων για τη διαχείριση των στεγαστικών αναγκών των στελεχών των Ενόπλων Δυνάμεων»
 Έχοντας υπόψη το σύνολο  των άρθρων του σχεδίου νόμου, τις τοποθετήσεις των φορέων στην επιτροπή Άμυνας και Εξωτερικών Υποθέσεων καθώς  και  την τροπολογία -προσθήκη  που κατατέθηκε επί του  σχεδίου νόμου στις 25.7.2025 μη αφήνοντας περιθώρια σχολιασμού σας, γνωρίζουμε τα ακόλουθα. 
Τα  Μετοχικά  ΜΤΣ, ΜΤΝ και ΜΤΑ υφίστανται σοβαρή μείωση εσόδων εκατομμυρίων ευρώ με αποτέλεσμα να οδηγούνται   σε αδιέξοδο, μη μπορώντας να ικανοποιήσουν τους σκοπούς για τους οποίους ιδρύθηκαν .   Με σκοπό την επίλυση των ζημιογόνων προβλημάτων που δημιουργούνται το συντονιστικό των τριών Ενώσεων ΕΑΑΣ, ΕΑΑΝ και ΕΑΑΑ καταθέτει  κοινές προτάσεις ως  ακολούθως .
Επί του Σχεδίου Νόμου 
1. Άρθρο 5  Αρμοδιότητες του Τ.Α.Εθ.Α.
δα) «χρηματοδοτεί και αναλαμβάνει ενέργειες για την κατασκευή, ανακατασκευή, συντήρηση και ανακαίνιση στρατιωτικών οικημάτων και εγκαταστάσεων επί της ακίνητης περιουσίας του. Για την εφαρμογή του προηγουμένου εδαφίου, ως εγκαταστάσεις νοούνται, ιδίως, οι βρεφονηπιακοί σταθμοί, τα πρατήρια, οι λέσχες, οι στέγες υποστηριζόμενης διαβίωσης, οι ξενώνες, τα κέντρα αποκατάστασης απωλειών υγείας του Στρατού Ξηράς, οι φάροι και τα θέρετρα αξιωματικών ναυτικού του Πολεμικού Ναυτικού και τα κέντρα ετοιμότητας διασποράς αεροπορίας της Πολεμικής Αεροπορίας» και
δβ) «παραχωρεί τη χρήση στρατιωτικών οικημάτων για τη στέγαση στελεχών των Ενόπλων Δυνάμεων έναντι αποζημίωσης»
ΠΡΟΤΑΣΗ 
Να προσδιορισθεί ότι οι ανωτέρω  παράγραφοι δεν θα ισχύουν  για τις υφιστάμενες εγκαταστάσεις των Μετοχικών  Ταμείων αλλά για τις νέες που θα δημιουργηθούν υπό του  Τ.Α.ΕΘ.Α ούτως ώστε  τα Μετοχικά Ταμεία να μην στερηθούν αναγκαίους πόρους.   
2. Άρθρο 7 Πόροι του Τ.Α.Εθ.Α.
Πόροι του Τ.Α.Εθ.Α. είναι:
α) κάθε είδους έσοδα από την άσκηση των αρμοδιοτήτων του, συμπεριλαμβανομένης της αξιοποίησης της ακίνητης περιουσίας του σε συνεργασία με τον Φ.Α.Α.Ε.Δ.,
β) έσοδα από κάθε πηγή που προέρχονται από τη σύναψη συμβάσεων, συμπεριλαμβανομένων αυτών που προέρχονται από αθέτηση των όρων τους, ποινικές ρήτρες και κατάπτωση εγγυητικών επιστολών,
γ) τόκοι και κάθε είδους πρόσοδοι από λογαριασμούς ταμειακής διαχείρισης,
δ) έσοδα από επιστροφή χρημάτων χρηματικών ενταλμάτων προπληρωμής του Τ.Α.Εθ.Α., συμπεριλαμβανομένων αυτών που επιστρέφονται στους φορείς της παρ. β) της παρ. 1 του άρθρου 6 ως προς τη διαχείριση της περιουσίας τους,
ε) έκτακτες χρηματοδοτήσεις και επιχορηγήσεις από το Υπουργείο Εθνικής Άμυνας, τα Γενικά Επιτελεία, την Ευρωπαϊκή Ένωση και διεθνείς οργανισμούς,
στ) το σύνολο των πόρων των συγχωνευόμενων ταμείων και

ΠΡΟΤΑΣΗ  
Προκειμένου να ελαχιστοποιηθεί το ρίσκο επιβίωσης των Μετοχικών Ταμείων, απαιτείται  να επανακαθορισθούν οι  δημοσιονομικοί στόχοι που θέτει το Υπουργείο Οικονομικών ως εξής 
α. Την κατάργηση  των δημοσιονομικών στόχων από τα Μετοχικά    Ταμεία και την ανάληψη αυτών από το ΤΑ.ΕΘ.Α ή
β.   Την ελαχιστοποίηση των δημοσιονομικών στόχων 
γ. Επίσης να προσδιοριστεί ξεκάθαρα στο νόμο, ότι δεν θα χρησιμοποιηθούν   αποθεματικά των  Μετοχικών Ταμείων για σκοπούς  ΤΑΕΘΑ και ΦΑΑΕΔ, αλλά μόνο για σκοπούς των Μετοχικών Ταμείων. 

3. Άρθρο 8 Διοίκηση του  Τ.Α.Εθ.Α.
Το Τ.Α.Εθ.Α. διοικείται από τριμελή Διοικούσα Επιτροπή, η οποία αποτελείται από:
α) Τον Υπουργό Εθνικής Άμυνας, ως πρόεδρο,
β) τον Υπουργό Εθνικής Οικονομίας και Οικονομικών, ως μέλος και
γ) τον Αρχηγό του Γενικού Επιτελείου Εθνικής Άμυνας (ΓΕΕΘΑ), ως μέλος.

ΠΡΟΤΑΣΗ 
Στην τριμελή επιτροπή να συμμετέχουν και οι τρείς Αρχηγοί των Γ.Ε  οι οποίοι εκχωρούν την ακίνητη περιουσία Των Ταμείων ΤΕΘΑ , ΤΕΣ και ΤΑΑ  στο Τ.Α.Εθ.Α 

4.  Άρθρο 17 Διοίκηση του Φ.Α.Α.Ε.Δ.
Ο Φ.Α.Α.Ε.Δ. διοικείται από πενταμελές διοικητικό συμβούλιο, που διορίζεται με απόφαση του Υπουργού Εθνικής Άμυνας, η οποία δημοσιεύεται στην Εφημερίδα της Κυβερνήσεως. 
Το διοικητικό συμβούλιο του Φ.Α.Α.Ε.Δ. αποτελείται από:
α) τον Πρόεδρο,
β) έναν (1) ανώτατο ή ανώτερο Αξιωματικό των Ενόπλων Δυνάμεων, ο οποίος προτείνεται από τον Αρχηγό του Γενικού Επιτελείου Εθνικής Άμυνας, ως μέλος,
γ) τον Διευθυντή του Τ.Α.Εθ.Α., ως μέλος και
δ) δύο (2) μέλη, τα οποία επιλέγονται από τον Υπουργό Εθνικής Άμυνας και είναι πλήρους και αποκλειστικής απασχόλησης.

ΠΡΟΤΑΣΗ 
α .Το Διοικητικό Συμβούλιο του Φ.Α.Α.Ε.Δ. να αποτελούν 3 Ανώτατοι Αξιωματικοί εκ των τριών Γενικών Επιτελείων και δύο μέλη τα οποία θα επιλέγονται από τον κ ΥΕΘΑ.
β. Επίσης  ο  ΦΑΑΕΔ ,πριν τη λήψη απόφασης, για αξιοποίηση  ακινήτων των Ε.Δ  θα πρέπει να  έχει τη  σύμφωνη γνώμη του εκάστοτε  ΔΣ του  ΜΤ, διαδικασία που ήταν θεσμοθετημένη  στην  ΥΠΑΑΠΕΔ.
5. Επί της τροπολογίας  - Προσθήκης Αξιοποίησης  Ακινήτων Ενόπλων Δυνάμεων.
Άρθρο 1 Παρ 2 α,β
2. Προς ενίσχυση των εσόδων των ανωτέρω φορέων, τα ποσά από την κράτηση της παρ. Ι κατανέμονται ως εξής: 
α) μέχρι το ποσό που αντιστοιχεί στον μέσο όρο των εσόδων που έχουν εγγραφεί από το έτος 2020 έως και το έτος 2024 υπέρ των Μετοχικών Ταμείων και των Ειδικών Λογαριασμών Αλληλοβοήθειας των Κλάδων των Ενόπλων Δυνάμεων στον Κωδικό Αριθμό Εσόδου 1192, «‘Έσοδα από κρατήσεις σε δαπάνες ή έσοδα του Δημοσίου, άλλων ΝΠΔΔ, Οργανισμών κτλ.» σύμφωνα με το Σύστημα Ενοποίησης Χρηματοοικονομικών Αναφορών Φορέων Γενικής Κυβέρνησης, στους Φορείς της παρ. 3 και 
β) το τυχόν υπερβάλλον ποσό χρησιμοποιείται αποκλειστικά για τη χρηματοδότηση του σχεδίου δράσεων για τη διαχείριση των στεγαστικών αναγκών των στελεχών των Ενόπλων Δυνάμεων και μετά την ολοκλήρωση αυτού, για τη βελτίωση των συνθηκών διαβίωσης των εν ενεργεία και εν αποστρατεία στελεχών των Ενόπλων Δυνάμεων.
ΠΡΟΤΑΣΗ 
 Από το αναφερόμενο τυχόν υπερβάλλον ποσό, να καθορισθεί ποσοστό κατ ελάχιστο 20% να αποδίδεται στα Μετοχικά Ταμία,  με  κατανομή όπως αυτή αναφέρεται στην παρ 3, για ενίσχυση της επιβίωσης των Μετοχικών Ταμείων.
Άρθρο 2  Πολεοδόμηση ακινήτων των Ενόπλων Δυνάμεων 
Ειδικά Πολεοδομικά Σχέδια (Ε.Π.Σ.) του άρθρου 8 του ν. 4447/2016 (Α’ 241) δύναται να εκπονούνται και για ακίνητα των Ενόπλων Δυνάμεων ή τμήματα αυτών. Στην περίπτωση αυτή η κίνηση της διαδικασίας για τη σύνταξη Ε.Π.Σ. γίνεται από τον κύριο των ακινήτων αυτών.
ΠΡΟΤΑΣΗ 
Στον σχέδιο πολεοδόμησης ακινήτων, πέραν των ακινήτων των Ενόπλων Δυνάμεων να ενταχθούν και τα ακίνητα ων Μετοχικών Ταμείων.

Ο ΥΠΟΥΡΓΟΣ ΑΜΥΝΑΣ ΚΑΙ Η ΕΠΙΤΡΟΠΗ ΑΜΥΝΑΣ ΚΑΙ ΕΞΩΤΕΡΙΚΩΝ ΥΠΟΘΕΣΩΝ 
ΠΑΡΑΚΑΛΟΥΝΤΑΙ 
ΓΙΑ ΤΗΝ ΕΞΑΙΡΕΣΗ ΤΩΝ ΜΕΤΟΧΙΚΩΝ ΤΑΜΕΙΩΝ ΑΠΟ ΤΗΝ  ΙΔΡΥΣΗ ΤΟΥ ΥΠΕΡΤΑΜΕΙΟΥ ΑΞΙΟΠΟΙΗΣΗΣ ΑΚΙΝΗΤΩΝ  ΚΑΙ ΤΟ ΣΤΕΓΑΣΤΙΚΟ ΠΡΟΓΡΑΜΜΑ ΤΟΥ ΕΝ ΕΝΕΡΓΕΙΑ ΠΡΟΣΩΠΙΚΟΥ

